עמית תומר

עמית תומר (נולדה ב-6 באפריל 1993) היא אשת תקשורת, עיתונאית, תסריטאית ומגישת רדיו ישראלית.

ביוגרפיה
נולדה וגדלה בתל אביב לד"ר רון תומר, תעשיין  והבעלים של חברת התרופות "אוניפרארם" , אשר כיהן כנשיא התאחדות התעשיינים בישראל, ולאסתי, רוקחת במקצועה, ולמדה בתיכון אליאנס תל אביב. 

תומר החלה את דרכה בתקשורת ב-2007, בגיל 14, ככתבת נוער בשבועון "מעריב לנוער". לאחר מכן, החלה לעבוד ככתבת חינוך במקומון "זמן תל אביב" מקבוצת מעריב. תומר שירתה בגלי צה"ל ככתבת לענייני בריאות, צרכנות ותקשורת, ולאחר מכן כעורכת ומגישה.

לאחר שהשתחררה מצה"ל ב-2014, החלה לעבוד ככתבת הבריאות של עיתון "מעריב סופהשבוע" וכן שימשה ככתבת מגזין. במקביל, המשיכה לשמש כמגישת פינות בגל"צ, בדסק התרבות. היא למדה משפטים באוניברסיטה העברית בירושלים, אך לא השלימה את התואר.

ב-2016 הצטרפה לתאגיד השידור הישראלי, ומיומו הראשון שימשה ככתבת הכלכלה. ערכה והגישה תחקירים במסגרת מדור "בשביל הכסף" במהדורה המרכזית של כאן 11, עד לעזיבתה ביוני 2021.

בדצמבר 2021 הצטרפה תומר לגלי צה”ל והתמנתה לראש תחום כלכלה וחברה, ומשמשת כפרשנית בשידורים השוטפים, ומגישה את הרצועה הכלכלית היומית כשלצידה שותף בהגשה לסירוגין, סמי פרץ.

היא בעלת טור קבוע בירחון "ליברל" בנושאי כלכלה ופוליטיקה. בוגרת מסלול התסריטאות בבית הספר לקולנוע וטלוויזיה "סם שפיגל" וסטודנטית לכלכלה וספרות באוניברסיטת תל אביב.

עמית תומר נשואה לסתיו בלוגולובסקי, בנם של בעלי יקב ויתקין מתגוררים בתל אביב.

קישורים חיצוניים

הערות שוליים 

עיתונאיות ישראליות
עיתונאים ישראלים
סגל מעריב
סגל תאגיד השידור הישראלי - כתבי כאן חדשות
סגל תאגיד השידור הישראלי - שידורי הטלוויזיה
בוגרות תיכון אליאנס (תל אביב)
בוגרי תיכון אליאנס (תל אביב)
חיילי גלי צה"ל
בוגרות בית הספר סם שפיגל לקולנוע ולטלוויזיה
בוגרי בית הספר סם שפיגל לקולנוע ולטלוויזיה
כתבים כלכליים ישראלים
בעלות טור ישראליות
בעלי טור ישראלים
תל אביב-יפו: אישים
ישראליות שנולדו ב-1993
ישראלים שנולדו ב-1993